b'\n_START_ARTICLE_\nCF Liberty Oradea\n_START_SECTION_\nIstoric\n_START_PARAGRAPH_\nCentrul de Fotbal Liberty Oradea a luat fiin\xc8\x9b\xc4\x83 \xc3\xaen luna octombrie a anului 2003, la ini\xc8\x9biativa pre\xc8\x99edintelui Uniunii Europene de Judo, domnul Marius Vizer. \xc3\x8en primul an de activitate, 2003-2004, ocup\xc4\x83 locul 1 \xc3\xaen Divizia D \xc8\x99i ob\xc8\x9bine promovarea \xc3\xaen e\xc8\x99alonul al 3-lea al fotbalului rom\xc3\xa2nesc. De\xc8\x99i echipa urma s\xc4\x83 evolueze \xc3\xaen Divizia C, patronul clubului a cump\xc4\x83rat locul forma\xc8\x9biei CSM Medgidia \xc3\xaen Divizia B. Astfel, dup\xc4\x83 doar 1 an de la \xc3\xaenfiin\xc8\x9bare, Liberty Oradea \xc3\xaencepea sezonul 2004-2005 \xc3\xaen cea de-a 2-a lig\xc4\x83 valoric\xc4\x83. La finele stagiunii echipa salontan\xc4\x83 a ocupat locul 5, iar juniorii I ai clubului au devenit vicecampionii rom\xc3\xa2niei. Sezonul 2005-2006 a fost abordat cu antrenorul Adrian V\xc4\x83s\xc3\xa2i \xc8\x99i continuat cu Dan Dobai aduc\xc3\xa2nd promovarea \xc3\xaen Divizia A, de\xc8\x99i salontanii au avut adversari redutabili: FC Bihor, U Cluj, Gaz Metan Media\xc8\x99. Marius Vizer a ales s\xc4\x83 v\xc3\xa2nd\xc4\x83 locul proasp\xc4\x83t ocupat \xc3\xaen Divizia A divizionarei C, UTA Arad. \xc3\x8en urma tranzac\xc8\x9biei, Liberty s-a \xc3\xaentors \xc3\xaen Liga a III-a. A promovat \xc3\xaen Liga a II-a \xc3\xaen 2007 av\xc3\xa2ndu-i antrenori pe Gergely Alexandru, Szasz Attila \xc8\x99i Dobai Dan._NEWLINE_\xc3\x8en vara anului 2009 Liberty a renun\xc8\x9bat la locul s\xc4\x83u din Liga II \xc8\x99i a intrat \xc3\xaen Liga IV pentru sezonul 2009-10. \xc3\x8en prezent, centrul de fotbal nu de\xc8\x9bine nici o echip\xc4\x83 de seniori sau de juniori \xc3\xaenregistrat\xc4\x83 \xc3\xaentr-o lig\xc4\x83 de fotbal, patronul Marius Vizer renun\xc8\x9b\xc3\xa2nd la academia de fotbal \xc3\xaen vara anului 2013, \xc3\xaen timp ce era la conducerea echipei or\xc4\x83dene FC Bihor._NEWLINE_Succesul academiei nu a fost doar la nivel de seniori, juniorii academiei reu\xc8\x99ind s\xc4\x83 c\xc3\xa2\xc8\x99tige campionatul de juniori A._NEWLINE_Echipa Salontan\xc4\x83 \xc8\x99i-a f\xc4\x83cut un nume dup\xc4\x83 vinderea fostului golgheter Victor Dobrescu la Fc Torino(Italia), pe urm\xc4\x83 a c\xc4\x83pitanului Lauren\xc8\x9biu Rus ajuns la Dinamo Bucure\xc8\x99ti. Unul dintre cei mai buni juniori a ajuns \xc3\xaen vara acestui an la un acord cu Inter Milano(Italia), George Pu\xc8\x99ca\xc8\x99 petrec\xc3\xa2nd ultimul an (2013) sub form\xc4\x83 de \xc3\xaemprumut la echipa milanez\xc4\x83, de la FC Bihor. Majoritatea fo\xc8\x99tilor juniori de la academie, se reg\xc4\x83sesc la FC Bihor, LPS Oradea sau CS Osorhei.'